Diari Oficial de la Generalitat Valenciana


Sumari del DOGV 9898, del 22-07-2024 (2024/7110)

RESOLUCIÓ d’11 de juliol de 2024, de la Direcció General d'Indústria, per la qual s'incrementa en una quantia addicional el crèdit inicial de la convocatòria aprovada per la Resolució de 16 d'abril de 2024, de la consellera d'Innovació, Indústria, Comerç i Turisme, per la qual es convoca, per a l'exercici 2024, el programa d'ajudes per a donar suport a les actuacions desenvolupades per entitats gestores d'àrees industrials de la Comunitat Valenciana que impulsen la modernització i la millora de la gestió d'estes infraestructures industrials. INENT2 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9898

Data del DOGV
:   22-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7110

CVE
:   HSCS-D-5650-5230

Data del document
:   11-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * industrialització
    * infraestructura industrial
    * ajuda a la indústria

*Antecedents*

Primer. Per resolucions de 19 i 21 de febrer de 2024 de la Direcció General d'Indústria, es va efectuar la reserva de crèdit per import total de 2.682.000 euros, amb càrrec a l'aplicació pressupostària S85343145, línia de subvenció S1461, capítol VII del subprograma 722.A00, Política industrial, d'ajudes per a donar suport a activitats no econòmiques desenvolupades per associacions empresarials que impulsen la reindustrialització de la Comunitat Valenciana, INENTI 2024, aprovada per Resolució de 21 de març de 2024, de la consellera d'Innovació, Indústria, Comerç i Turisme (DOGV 9815, 25.03.2024).

Segon. Per Resolució de 5 de juny de 2024, de la Direcció General d'Indústria, es va aprovar la redistribució definitiva per sectors dels crèdits assignats estimativament en la convocatòria per a l'exercici 2024, de subvencions per a donar suport a activitats no econòmiques desenvolupades per associacions empresarials que impulsen la reindustrialització de la Comunitat Valenciana. INENTI 2024 (DOGV 9870, 13.06.2024), i concedix un total de 2.379.972,63 euros dels 2.682.000 euros totals de la convocatòria.

Tercer. D'acord amb el punt resolutiu tercer de la Resolució de 5 de juny de 2024, es declara disponible el crèdit sobrant de 302.027,37 euros, per a la seua assignació en la concessió de subvencions en el marc de la convocatòria aprovada per Resolució de 16 d'abril de 2024, de la consellera d'Innovació, Indústria, Comerç i Turisme, per la qual es convoca, per a l'exercici 2024, el programa d'ajudes per a fer costat a aquelles actuacions desenvolupades per entitats gestores d'àrees industrials de la Comunitat Valenciana que impulsen la modernització i la millora de la gestió d'estes infraestructures industrials, INENT2 2024, fins a l'import que siga necessari per a atendre els compromisos de gasto que corresponguen després de l'avaluació de les sol·licituds. En el cas que continue existint crèdit sobrant, este s'assignarà en la concessió de la convocatòria aprovada per Resolució de 15 de febrer de 2024, de la consellera d'Innovació, Indústria, Comerç i Turisme, per la qual s'efectua la convocatòria, per a l'exercici 2024, de subvencions per a donar suport a les inversions productives realitzades per les pimes de diversos sectors industrials de la Comunitat Valenciana, INPYME 2024, atenent el que s'establix en el punt resolutiu segon, apartat dos, de les convocatòries esmentades anteriorment.

Quart. Tenint en compte que amb el crèdit existent en la convocatòria INENT2 (244.147 euros) no és possible atendre tots els gastos que siguen considerats subvencionables en les sol·licituds admeses, per Resolucions de 3 de juliol i 11 de juliol de 2024, de la Direcció General d'Indústria es va desafectar en 73.000 euros el crèdit sobrant no disposat en la convocatòria INENTI 2024 i va incrementar en la mateixa quantia el crèdit inicial previst en la convocatòria INENT2 2024.

En virtut de les facultats atorgades per l'article 28 de la Llei 5/1983, de 30 de desembre, del Consell i, exercint les facultats atorgades mitjançant la Resolució de 21 d'octubre de 2022, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria, així com el resolc quinzé primer de la convocatòria d'ajudes per la Resolució de 21 de març de 2024, de la consellera d'Innovació, Indústria, Comerç i Turisme, per la qual s'efectua la convocatòria per a l'exercici 2024, de subvencions per a donar suport a activitats no econòmiques desenvolupades per associacions empresarials que impulsen la reindustrialització de la Comunitat Valenciana. INENTI 2024,

RESOLC

*Primer. Increment de crèdit inicial*

Declarar la disponibilitat i augmentar el crèdit en la quantitat de 73.000 euros dins de l'aplicació pressupostària T82326351, línia de subvenció S1461, capítol VII del subprograma 722A00, Política industrial, com a import màxim addicional per a poder atendre gastos subvencionables en la convocatòria aprovada per Resolució de 16 d'abril de 2024.

*Segon*

Publicar en el DOGV la resolució d'ampliació de crèdit de la convocatòria esmentada en el punt anterior, atenent el que s'establix en el punt resolutiu segon, apartat tercer, de la Resolució de 16 d'abril de 2024 (DOGV 9815, 25.03.2024).

  

València, 11 de juliol de 2024

(p. s., R 23.04.2024)

Manuel Argüelles Linares

Director general d'Energia i Mines